CELEX: 62015TB0522
Language: sl
Date: 2015-12-15 00:00:00
Title: Zadeva T-522/15: Sklep Splošnega sodišča z dne 15. decembra 2015 – CCPL in drugi/Komisija (Začasna odredba — Konkurenca — Omejevalni sporazumi — Živilske embalaže za prodajo na drobno — Odločba o naložitvi glob — Bančna garancija — Predlog za odložitev izvršitve — Fumus boni juris — Nujnost — Tehtanje interesov)

29.2.2016   
            
            
               SL
            
            
               Uradni list Evropske unije
            
            
               C 78/20
            
         Sklep Splošnega sodišča z dne 15. decembra 2015 – CCPL in drugi/Komisija
   (Zadeva T-522/15) (1)
   
   ((Začasna odredba - Konkurenca - Omejevalni sporazumi - Živilske embalaže za prodajo na drobno - Odločba o naložitvi glob - Bančna garancija - Predlog za odložitev izvršitve - Fumus boni juris - Nujnost - Tehtanje interesov))
   (2016/C 078/30)
   Jezik postopka: italijanščina
   
      Stranke
   
   
      Tožeče stranke: CCPL – Consorzio Cooperative di Produzione e Lavoro SC (Reggio Emilia, Italija), Coopbox group SpA (Reggio Emilia), Poliemme Srl (Reggio Emilia), Coopbox Hispania, SL (Lorca, Španija), Coopbox Eastern s.r.o. (Nové Mesto nad Váhom, Slovaška) (zastopnika: S. Bariatti in E. Cucchiara, odvetnika)
   
      Tožena stranka: Evropska komisija (zastopniki: sprva F. Jimeno Fernandez, A. Biolan in P. Rossi, nato F. Jimeno Fernandez, P. Rossi in L. Malferrari, agenti)
   
      Predmet
   
   Predlog za odložitev izvršitve Sklepa Evropske komisije 2015 C(2015) 4336 final z dne 24. junija v zvezi s postopkom na podlagi člena 101 PDEU in člena 53 Sporazuma EGP (AT.39563 – živilske embalaže za prodajo na drobno) v delu, v katerem je tožečim strankam naloženo, da zagotovijo bančno garancijo ali začasno plačilo zneska naloženih glob kot pogoj v izogib takojšnje izterjave tega zneska.
   
      Izrek
   
   
               1.
            
            
               Obveznost tožečih strank, družb CCPL – Consorzio Cooperative di Produzione e Lavoro SC, Coopbox group SpA, Poliemme Srl, Coopbox Hispania, SL, in Coopbox Eastern s.r.o, da v korist Evropske komisije zagotovijo bančno garancijo v izogib takojšnje izterjave glob, ki so jim bile naložene s členom 2 Sklepa Komisije C (2015) 4336 final z dne 24. junija 2015 v zvezi s postopkom na podlagi člena 101 PDEU in člena 53 Sporazuma EGP (AT.39563 – živilske embalaže za prodajo na drobno), se odloži pod pogojem, da:
               
                           —
                        
                        
                           tožeče stranke v roku enega meseca od vročitve tega sklepa in nato vsake tri mesece do sprejetja odločbe v zadevi v glavni stvari ter ob vsakem dogodku, ki bi lahko vplival na njihovo zmožnost plačila naloženih glob v prihodnosti, Komisiji predložijo podrobno pisno poročilo o izvajanju načrta za prestrukturiranje skupine CCPL in o izkupičku prodaje njene aktive tako glede izvršitve kot „zunaj“ tega načrta;
                        
                     
                           —
                        
                        
                           tožeče stranke Komisiji plačajo 5 milijonov EUR, ko iz navedene prodaje prejmejo ta znesek, ter celotni izkupiček nameravane odsvojitve deležev v družbah Refincoop SpA, Erzelli Energia Srl in Smec Srl, ko bo ta prejet.
                        
                     
         
               2.
            
            
               Odločitev o stroških se pridrži.
            
         
      (1)  UL C 354, 26.10.2015.